Narodna skupština
20171012

Pozdravljam odluku ministarstva i opet se ponavljam da je pozitivno što je jedan ministar neke konkretne stvari usvojio, za razliku od onoga što smo doživljavali u proteklom periodu, da mnoge stvari koje su i više imale smisla od ovoga, nisu prihvaćene. Pokret Dveri je na član 36 – prestanak pružanja usluge izdavanja kvalifikovanih elektronskih sertifikata, stavu 3. predložio da se briše reč: „odnosno ministarstvu“, zato što se na taj način ministarstvo meša u tržišnu politiku i smatramo da vrši jednu monopolizaciju na ostale kompanije koje se bave ovim sektorom. Apsolutno smatramo da je ovo ispravna odluka, jer ministarstvo kao nadležna ustanova ne treba da se bavi uređivanjem tržišta u Srbiji. Hvala.